Salam Cinta

Salam Cinta merupakan sebuah filem drama romantik keagamaan Malaysia 2012 yang ditayangkan pada 6 September 2012 di Malaysia diarahkan oleh Azhari Zain. Dibintangi Kamal Adli dan Diana Amir sebagai watak utama.

Sinopsis
Salam Cinta mengisahkan Amirul, seorang pelakon yang menerima tawaran sebagai watak lelaki Islam. Dia ke sebuah kampung untuk melihat sendiri kehidupan seorang Imam agar dapat menjiwai watak lakonannya.

Di kampung itu, dia bertemu Laila dan mula mencintai wanita itu. Dia yang pada mulanya seorang kaki perempuan akhirnya berubah demi mendapatkan cinta Laila.

Salam Cinta berkisar sikap seorang wanita muslimah yang berhijab, menyempurnakan rukun Islam dan baru saja tamat pengajian di universiti Islam akan sempurna daripada segala sisinya, apatah lagi sebagai insan biasa sudah pasti banyak kekurangannya. Siapa kata wanita berhijab semuanya sempurna?

Pada mulanya wanita cantik itu lokek senyuman dengan orang lain, walaupun sangat manis dan beradab ketika bersama dengan keluarga dan orang yang dekat dengannya. Namun, di sisi lain dia langsung tidak memberikan seulas senyuman kepada orang lain terutama jejaka yang tiba-tiba datang di kampungnya untuk belajar agama kerana tuntutan kerjanya sebagai seorang pelakon.

Pelakon
 Kamal Adli sebagai Amirul Syah
 Diana Amir sebagai Laila El-Zahra
 Mon Ryanti sebagai Nadia
 Shuk Sahar sebagai Shuib
 Sally sebagai Irma
 Razak Ahmad sebagai Haji Rahman/Abang Man

Lihat juga
 Filem Malaysia tahun 2012

Pautan luar
 

Filem Malaysia tahun 2012